Sappihappojen imeytymistutkimus

|  |  |
| --- | --- |
| Kuvaus: | Ohjeita sappihappojen imeytymiskokeeseen tulevalle potilaalle |

**Tutkimuksen tarkoitus** Tutkimus tehdään kroonisen ripulin syyn selvittämiseksi.

**Esivalmistelut** Kaksi (2) vrk ennen tutkimusta tauotetaan Questran lääkevalmiste ja tauko jatkuu vielä 7 vrk kapselin annon jälkeen (yhteensä 9 vrk tauko). Muut lääkkeet voit ottaa normaalisti.

**Tutkimuksen kulku** Tutkimuksessa annetaan suun kautta tutkimusainekapseli.

Sairaalasta saa halutessaan poistua kapselin antamisen jälkeen.

Neljän tunnin kuluttua kapselin nauttimisesta tehdään

mittaus. Mittaukseen menee aikaa noin kymmenen minuuttia.

Toinen mittaus tehdään viikon kuluttua, joko heti aamulla

tai iltapäivällä kello 14.30 jälkeen.

**Tutkimuksen jälkeen** Imettävien äitien on pidettävä 6 tunnin imetystauko tutkimuksen jälkeen. Tauon aikana lypsetty maito tulee hävittää.

Tutkimuksessa käytetään radiolääkettä, joka aiheuttaa pienen määrän radioaktiivista säteilyä ympäristöön. Tulliasemilla on käytössä radioaktiivisuusmittarit. Jos aiot matkustaa ulkomaille tutkimuksen jälkeen, pyydä hoitohenkilökunnalta todistus tehdystä tutkimuksesta.

**Tutkimuspaikka** Puijon sairaala, Pääsairaala, C-aula, 2.kerros, Isotooppilääketiede

Huom! sisääntulokerros on 0-kerros

**Lisätiedot** Jos olet raskaana, sinulla on kysyttävää tai sinulle tulee äkillinen este, ota yhteys Kliinisen fysiologian ja isotooppilääketieteen yksikköön puh.017-173270.

**Huom! Tutkimus joudutaan siirtämään, jos ohjeita ei ole noudatettu.**